Trei oameni – doi copii şi mama unuia dintre ei – au murit la Timişoara, iar alţi patru sunt în stare gravă, după ce în blocul în care locuiau a avut loc o dezinsecţie, la sfârşitul săptămânii trecute.

După această operațiune, familii din cinci apartamente au sunat la ambulanță pentru că s-au simțit rău – transmite corespondentul Europa FM, Dan Turcu.

Cei doi copii care au decedat aveau 3 ani, respectiv 9 zile, iar femeia avea 29 de ani.

După ce au constatat că toate aceste persoane locuiau în același bloc, angajații spitalului au sesizat, luni dimineață, Direcția de Sănătate Publică.

O anchetă a fost declanșată și de către Inspectoratul de Poliție Județean Timiș.

DSP a prelevat probe de apă și a a chemat reprezentantul firmei de deratizare pentru a se stabili ce substanțe au fost folosite la dezinsecţie.

Secretarul de stat, Raed Arafat, a declarat la Europa FM că s-a luat decizia evacuării blocului:

EMBED CODE Copiază codul de mai jos pentru a adăuga acest clip audio pe site-ul tău.

UPDATE:

In urma ședinței Comitetului pentru Situații de Urgență s-au dispus următoarele măsuri:

-evacuarea/relocarea întregului imobil parter plus 4 etaje – 200 de apartamente;

-evaluarea medicală a tuturor persoanelor din imobil la cele 2 spitale din Timișoara;

-cazarea persoanelor in spatiile identificate la nivelul municipiului Timișoara;

-asigurarea apei potabile de către Consiliul Județean Timiș;

-centralizarea datelor referitoare la adresa Miorita 8, Timișoara din partea STS și UpU pentru a identifica eventuale alte persoane afectate;

-executarea primei cercetări CBRN cu echipajele ISU Timiș și ISU Bihor;

-executarea primei cercetări chimice la alte două locații identificate de IPJ Timiș;

– activarea grupei operative a ISU Timiș și deplasarea punctului de comanda mobil;